पंच कल्याणक प्रतिष्ठा महोत्सव इटावा में आज से, ध्वजारोहण हुआ
इटावाशहर में गैंता रोड जैन मंदिर में पंचकल्याणक प्रतिष्ठा महोत्सव विश्व शांति महायज्ञ शनिवार से शुरू होगा। इसका शुभारंभ घटयात्रा ध्वजारोहण के साथ आरंभ होगा। समाज अध्यक्ष महेंद्र कुमार सामरिया, संरक्षक केसरीलाल हरसोरा, विनय दोराया बाबूलाल जैन ने बताया कि 4 से 10 मार्च तक होने वाले इस महोत्सव में मुनि श्री प्रवचन केसरी विश्रांत सागर महाराज क्षुल्लक श्री विश्वोत्तम सागर महाराज के सानिध्य में यह कार्यक्रम आयोजित होगा जिसमें 11 नई और 21 पुरानी प्रतिमाओं की प्रतिष्ठा की जाएगी।
शनिवार को पंचकल्याणक महोत्सव प्रारंभ होगा इस अवसर पर सुबह मंदिर में भगवान की पूजा अर्चना के बाद प्रात: साढ़े आठ बजे ध्वजारोहण होगा इसके बाद घटयात्रा निकाली जाएगी। सुनील जैन एंड पार्टी कोलारस द्वारा सांस्कृतिक कार्यक्रम प्रस्तुत किए जाएंंगे।
मंगलप्रवेश पर निकाला गया जुलूस
आचार्यश्री विराग सागर जी महाराज के परम शिष्य मुनि श्री प्रवचन केसरी श्री विश्रांत सागर जी महाराज क्षुल्लक श्री विश्वोत्तम सागर जी महाराज का मंगल प्रवेश शुक्रवार को इटावा हुआ। इस दौरान काफी संख्या में जैन समाज के लोगों ने मुनि श्री की अगवानी की तथा बैंड बाजों के साथ शहर में जुलूस निकाला गया। मीडिया प्रभारी राजेंद्र जैन पंकज जैन ने बताया कि मुनि श्री का सुबह 9 बजे गैंता से इटावा कोटा रोड पहुंचे जहां पर मुनि श्री का संघ सहित समाज के अध्यक्ष महेंद्र जैन, प्रवीण जैन, बाबूलाल जैन, विनय जैन, यशवंत पोद्दार, एडवोकेट नवनीत जैन, चेतन जैन, कमलेश सामरिया, नवनीत जैन, मनोज ठग सहित समाज के सैकड़ों लोगों ने मुनि श्री की अगवानी की इसके बाद बैंडबाजों के साथ जुलूस प्रारंभ हुआ जो कोटा रोड, मुख्य बाजार, गैंता रोड होते हुए पंचकल्याणक महोत्सव समारोह स्थल तक पहुंचा। इस दौरान जगह जगह मुनि श्री की लोगों ने पूजा अर्चना की। वही दर्जनों स्वागत द्वार लगाए गए।
अहंकारसे होता है जीवन का पतन : विश्रांत सागर
इटावाजैन मंदिर में धर्मसभा को संबोधित करते हुए जैन मुनि विश्रांत सागर महाराज ने कहा कि अहंकार करने से जीवन का पतन होता है तथा अहंकार व्यक्ति का विनाश करता है। उन्होंने कहा कि अच्छे चरित्र के साथ चलने वाले मनुष्य का कल्याण होना निश्चित है, ग्रन्थों में कहा गया है चरैवेती-चरैवेती चलते रहो, चलते रहा लेकिन सही दिशा दशा में चलने से ही तुम्हारे उद्देश्य की पूर्ति हो सकती हैं, वरना नहीं हमें मान अभिमान को त्याग करके मन में कोमलता लानी चाहिए तथा मान को त्याग कर महान बनने के पथ पर चलना चाहिए। जिनवाणी का पठन कर उसमें बताए गए मार्ग पर चलें।
ने से मोक्ष की प्राप्ति होती है।
उन्होंने कहा कि मनुष्य भौतिक सुखों की प्राप्ति के लिए किए गए कर्मा के कारण दुख पाता है जबकि सच्चा सुख तो सद्कर्मों से मिलता है। उन्होंने कहा कि भगवान श्रृद्धा से मिलते है जिसकी श्रृद्धा भावना सही होगी उसको प्राप्ति होती है। यदि विपरीत परिस्थिति आती है और किसी तरह का समाधान नहीं मिलता है तो समस्या को भगवान के चरणों में अर्पित कर दे समाधान अपने आप ही हो जाएगा। उन्होंने कहा कि यश-अपयश, लाभ-हानि, जीवन-मरण यह सब तो विधि के हाथ है। उन्होंने कहा कि जैसे भी जीवन जी रहे हो अच्छा बनकर जीओ। दुनिया को अपनी दृष्टि से अच्छा मानो यथासंभव धर्मानुकूल तथा सत्य का आचरण करो, जीवन महक जाएगा।
इटावा. मंगल प्रवेश करते विश्रांत सागर महाराज।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva